**Mankolan koulun vanhempainyhdistyksen hallituksen kokous Pöytäkirja**

**Aika** 12.08.2025 klo 17.45

**Paikka**  Mankolan yhtenäiskoulu, opettajainhuone

**Paikalla** Elina Lapinlampi puheenjohtaja, Piia Takala, Hannamari Pitkänen, Kati Riivari, Mervi Turunen, Johanna Harju, Maiju Maukonen, Erno Moilanen, Kirsi Sipola, Lotta Kivelä ja Riikka Lamminpää kokouksen sihteeri, Teamsin kautta Pipsa Teerijoki.

**1.Kokouksen avaaminen**

Puheenjohtaja Elina Lapinlampi avasi kokouksen klo 17.47

**2.Kokouksen laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3.Rehtorin kuulumiset**

Koulun aloitus on lähtenyt perinteisesti liikkeelle, oppilasmäärä aikalailla sama n.750 oppilasta, kuin viimekin vuonna. Henkilökuntaa tullut n.10 uutta ja kielten opettajista 2 jäi eläkkeelle. Sijaisia on mm. erityisopettajissa. Kännykkäasiat ovat puhuttaneet, kun yläkoulun puolelle tuli muutos, että kännykkää ei käytetä sisällä. Vuoden alusta voi tulla päätös, että myös ulkona kielletään kännykän käyttö, mutta tämä selviää myöhemmin. Koska kaikille ei omia Chromebookeja ole Jyväskylässä, niin opetustarkoituksessa omaa kännykkää on saanut käyttää tunnilla.

Koulukuvaus alkaa ensimmäisenä syyskuun täytenä viikkona. Emäntäkoulun tiloissa on ollut muutamana päivänä vähän liian lämmin, tämä vaatinut enemmän tuuletusta ja ulkoilua.

Pohdinnassa on tällä hetkellä, miten kirjataan oppimisen edellytykset ja ketkä siirtyvät erityiseen tukeen ja ketkä yleiseen opetukseen. Tuen yhdyshenkilö on Kaisa Kunnari ja työparina erityisesti Sanna Rautiainen, mutta myös muut erityisopettajat, sekä Pipsa ja Jarmo tarvittaessa. Makosaa valmistellaan, se on 20.9..

**4.Tulevien tapahtumien läpikäynti**

Eppujen ilta järjestetään torstaina 14.8.2025 klo 17.30. Koulun henkilökunnalla ei ole juuri mahdollisuuksia osallistua, mutta mahdollisesti Laura-opettaja pääsee, Pia kyselee tätä vielä. Mehua on varastossa 1 kanisteri. Servettejä, mukeja ja katuliituja sekä pelejä on. Keksiä, mehua lisää, makkaraa, ketsuppia ja sinappia tarvitsee hankkia. Elina, Hannamari, Erno pääsevät eppujen iltaan, mahdollisesti Kati ja Kirsi myös. Auditorion varaus pitää varmistaa, jos se ei onnistu, niin esim. ruokala sopii. Jos keli on hyvä, kuten ennuste näyttää, niin lapset voi paistaa itse makkarat nuotiolla. Hannamari voi tuoda puita ja tulitikkuja. Kokoontuminen n.klo17. Ostoksilla käy Hannamari eppujen iltaa varten. N.60 makkaraa ja 1pkt vegemakkaraa. Kotitalouden luokan pakkaseen mahdollisesti saisi ylijäävät makkarat Makosaa varten. Keksejä 1 pkt gluteenittomia. Mehua pitäisi ostaa varmaan pari pulloa.

Makosa on 20.9 klo 09-13. Pidämme kahvilaa Makosassa. Tarjottavaa meni viime kerralla ihan hirveästi ja niitä jouduttiin hakemaan kaupasta lisää kesken tapahtuman. Luokat 5-9 tekevät oman pisteen tapahtumaan, luokkaretkille lähtijät ja yrittäjäkurssilaiset saavat järjestää maksullisen pisteen, muut luokat ilmaispisteen. Tehdään selkeä ohje popcornien tekijöille, minkä verran poppareita ja minkäkokoiseen pussiin. Maiju tekee Kirsin kanssa excel-listan, johon laitetaan kaikki leivonnaiset ja muut myyntiin tuotavat tuotteet, jotta vanhemmat voivat näistä valita, mitä haluavat tuoda/leipoa. Gluteenittomat ostetaan valmiina yksittäispakattuna. Tarjolla voisi olla makkaraa, mokkapaloja, pullaa, karkkia (lakuja, tikkareita, karkkiaskit) popcornia, limuja, pillimehuja ja kahvia. Kirsi voisi seurata listaa, että mitä kukakin tuo ja Piia laittaa viestiä huoltajille asiasta. Makosan suunnittelupalaveri on seuraava kokous 26.8.

Piialta kysyttiin, olisiko hallitus mukana järjestämässä seuraavaa diskoa ja vahvistimme olevamme mukana järjestelyissä.

**5.Talousasiat**

Mankelin tilin saldo 31.7.2025 2338,69€. Tänä vuonna tulee valokuvaus- ja Makosa-rahat.

Tilitapahtumat:

6.5.2025 Nordea palvelumaksu -26,62€

6.5.2025 Teuvan keitintehdas, grilli koululle -1747,00€

8.5.2025 Osuuskauppa Keskimaa: talkoopalkkio 9C Pihkasalo Katja, läpimenotulo +270,00€

19.5.2025 Osuuskauppa Keskimaa: talkoopalkkio 9C Pihkasalo Katja, läpimenokulu -270,00€

4.6.2025 Nordea palvelumaksu -28,12€

12.6.2025 Jyväskylän kaupunki: Nuorison toiminta-avustus +200,00€

13.6.2025 Vihreä Wilma kääretorttu -55,01€

3.7.2025 Nordea palvelumaksu -27,20€

Käytiin läpi tilinpäätöstä ja tilikausi oli odotetusti alijäämäinen -1587,41, mutta tämä johtui suurelta osalta siirtoveloista (yhteensä 1189,23). Toimintakertomusta ja toimintasuunnitelmaa käytiin myös läpi.

**6.Muut asiat**

Piia ja Erno jakavat vastuita, ovat välillä molemmat kokouksissa.

**7.Seuraava kokous**

Seuraava kokous on 26.8.2025 klo 17.45. Vuosikokous 17.09.2025 klo 18.00.

**8.Kokouksen päättäminen**

Puheenjohtaja päätti kokouksen klo 19.35.